**NOTĂ INFORMATIVĂ**

**la proiectul hotărârii Guvernului cu privire**

**la eliberarea unor bunuri materiale din rezervele de stat**

**și alocarea mijloacelor financiare**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului şi finlităţile urmărite**  |
| Proiectul a fost elaborat în temeiul art.10 alin.(1), alin.(2) lit.a) și alin.(3) din Legea nr. 104/2020 cu privire la rezervele de stat și de mobilizare, art. 19 lit. g) şi art. 36 alin.(1) lit. b) din Legea finanțelor publice şi responsabilității bugetar-fiscale nr. 181/2014, pct. 6 şi pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum şi în conformitate cu procesul - verbal din 19.08.2021 al ședinței Comisiei pentru Situaţii Excepționale a Republicii Moldova.Scopul proiectului constă în intervenirea operativă întru asigurarea cu bunuri din rezervele de stat pentru reparația acoperișului Instituției Publice Gimnaziul Șerpeni, afectat de situația excepțională cu caracter tehnogen (incendiu), precum și alocării mijloacelor financiare autorităţilor administraţiei publice locale, pentru acoperirea cheltuielilor suportate la executarea lucrărilor de consolidare a digului de protecție, urmare precipitațiilor abundente din luna iunie a anului 2020.La data de 09 iulie 2021, s-a produs incendiul din cauza unui scurtcircuit a fibrelor electrice, care a afectat 80% din acoperișul blocului alimentar al Instituției Publice Gimnaziul Șerpeni. Conform scrisorii Președintelui de raion, dauna este estimată la aproximativ 1,9 mln lei, iar potrivit demersului Consiliului raional Anenii Noi, au fost alocate surse financiare de către: Consiliul sătesc Șerpeni, în sumă de 445 mii lei, agenți economici, în sumă de 300 mii lei, Consiliul raional Anenii Noi, în sumă de 500 mii lei (în total 1 mln 225 mii lei), însă sumele acumulate nu acoperă necesitățile reale pentru a începe procedura de achiziție a lucrărilor de reparație a acoperișului.Reieșind din urgența de reparație a acoperișului instituției de învățământ, în vederea evitării periclitării procesului de studii și asigurării începerii procesului de învățământ de la data de 01.09.2021, se propune eliberarea bunurilor materiale din rezervele de stat (ţiglă metalică, cherestea), cu alocarea de către Ministerul Finanţelor a costului bunurilor materiale eliberate cu titlu de deblocare, Agenţiei Rezerve Materiale, mijloace ce urmează a fi utilizate pentru completarea rezervelor de stat.Urmare a eliberării bunurilor materiale din rezervele de stat, IP Gimnaziul Șerpeni va beneficia de ajutor sub formă de bunuri materiale pentru reparația acoperișului: țiglă metalică în cantitate de 804 m2 și cherestea în cantitate de 28 m3. Totodată, în rezultatul precipitațiilor abundente din luna iunie a anului 2020, a crescut nivelul apei în râul Nistru, cu ieșirea apei în lunca acestuia. Astfel, în perioada 27 iunie – 02 iulie 2020, angajații Inspectoratului General pentru Situaţii de Urgenţă, administrațiilor publice locale ale raionului Ștefan Vodă și satelor Cioburciu, Răscăieți și Talmaza, cu implicarea agenților economici și a populației au desfășurat lucrări de întărire a digului de protecție anti viitură, fapt ce a protejat de inundații 75 de gospodării și 500 de hectare de teren agricol.Astfel, au fost evitate atât cheltuielile, care ar fi fost provocate de inundații, precum și au diminuat impactul social asupra locuitorilor localităților menţionate. În vederea acordării ajutorului financiar autorităţilor locale din satele Cioburciu și Răscăieți, în sumă de 182142,11 lei, pentru acoperirea cheltuielilor suportate la executarea lucrărilor de consolidare a digului de protecție, Președintele raionului Ștefan Vodă s-a adresat în acest sens, cu demers către Comisia pentru Situații Excepționale a Republicii Moldova, fiind examinat în cadrul ședinței din data de 19.08.2021.Aprobarea prezentei hotărâri va asigura reparația acoperișului instituției afectate de incendiu și începerea procesului de învățământ pentru elevii Gimnaziului Șerpeni (245 elevi), precum și acoperirea cheltuielilor suportate la consolidarea digului de protecție.  |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
| Proiectul nu are ca scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi**  |
|  Proiectul are drept scop acordarea bunurilor materiale din rezervele de stat Instituției Publice Gimnaziul Șerpeni şi rambursarea mijloacelor financiare Agenţiei Rezerve Materiale pentru bunurile materiale eliberate, cu titlu de deblocare, din rezervele de stat. Subsecvent, se propune aprobarea alocării din fondul de intervenție al Guvernului a mijloacelor financiare în sumă de 182142,11 lei, după cum urmează: 92638,81 lei pentru satul Cioburciu și 89503,30 lei pentru satul Răscăieți, raionul Ștefan Vodă.  |
| **5. Fundamentarea economico-financiară** |
| Implementarea prevederilor prezentului proiect necesită alocarea mijloacelor financiare din bugetul de stat Agenţiei Rezerve Materiale în sumă totală de 382 002,64 lei și autorităţilor administrației publice locale, în suma de 182142,11 lei.  |
| **6. Modul de încorporare a proiectului în cadrul normativ în vigoare**  |
| Aprobarea proiectului nu va genera modificări sau ajustări a cadrului normativ în vigoare. |
| **7. Avizarea şi consultarea publică**  |
| În scopul respectării prevederilor Legii nr. 239/2008 privind transparenţa în procesul decizional, proiectul a fost plasat pe pagina-web oficială a Ministerului Afacerilor Interne și pe portalul guvernamental [www.particip.gov.md](http://www.particip.gov.md). |

**Secretar de stat Serghei DIACONU**